arnastofnun/IGC-2024 huggingface dataset:
S-725/2012

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 4. september 2012 á hendur K-kk-þgf Þ-kk-þgf J-kk-þgf, kt. […], […], „fyrir þjófnað, með því að hafa miðvikudaginn 18. apríl 2012 brotist inn í bifreiðina LL-928, á bifreiðastæði við verslun Krónunnar við Skógarlind í Kópavogi, með því að opna ólæsta hurð hennar, og stolið þaðan fartölvu af gerðinni HP, sléttujárni af gerðinni Remington og tösku sem innihélt tónlistarspilara af gerðinni Ipod Touch 69 gb.

Telst þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.“

Ákærði krefst vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í febrúar 1988. Í sakavottorði ákærða kemur fram að hann hlaut ákærufrestun 22. júlí 2005, skilorðsbundið í tvö ár, fyrir brot gegn 244. gr. almennra hegningarlaga. Með lögreglustjórasátt 30. október 2007 var ákærða gert að greiða 28.000 króna sekt fyrir fíkniefnalagabrot. Þá gekkst ákærði með lögreglustjórasátt 10. apríl 2008 undir að greiða 10.000 króna sekt fyrir brot gegn 244. gr. almennra hegningarlaga. Loks var ákærða með lögreglustjórasátt 13. janúar 2010 gert að greiða 34.000 króna sekt fyrir fíkniefnalagabrot. Samkvæmt 256. gr. almennra hegningarlaga nr. 19/1940 er ekki heimilt að færa refsingu ákærða vegna brots sem hann er nú sakfelldur fyrir niður í sektir og hefur fyrra þjófnaðarbrot ákærða ítrekunaráhrif vegna brots hans nú, sbr. 71. gr. og 255. gr. almennra hegningarlaga. Ákærði hefur skýlaust játað brot sitt og er það virt honum til málsbóta. Þá ber að líta til þess að umrædd verðmæti komust til skila, nema tónlistarspilarinn. Með vísan til alls framangreinds þykir refsing ákærða hæfilega ákveðin fangelsi í 30 daga, en fresta skal fullnustu refsingarinnar og hún niður falla að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, K-kk-nf Þ-kk-nf J-kk-nf, sæti fangelsi í 30 daga, en fresta skal fullnustu refsingarinnar og hún niður falla að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

S-kvk-nf B-kvk-nf
S-726/2012

Mál þetta, sem dómtekið var í dag, er höfðað með ákæru útgefinni af Lögreglustjóranum á Suðurnesjum í dag á hendur S-x-x H-x-x A-x-x, fæðingardagur 21. september 1983, írönskum ríkisborgara, fyrir skjalafals, með því að hafa, föstudaginn 31. ágúst 2012, í kjölfar þess að ákærða hafði innritað sig í flug Icelandair FI603 til Kanada, framvísað við lögreglu, í blekkingarskyni, ítölsku vegabréfi nr. D126496, á nafni A-kk-ef C-x-x, f.d. 29.05.1983, sem reyndist breytifalsað, þ.e. falsað að hluta en hlífðarfilmu upplýsingarsíðu vegabréfsins hafði verið lyft, upprunaleg mynd fjarlægð og ný grunnfölsuð upplýsingasíða límd í vegabréfið.

Telst þessi háttsemi ákærðu varða við 1. mgr. 155. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.

Af hálfu ákærðu er krafist vægustu refsingar er lög leyfa. Þá gerir verjandi ákærðu kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sitt. Sannað er með játningu ákærðu og öðrum gögnum málsins að hún er sek um þá háttsemi sem henni er gefin að sök og er brot hennar rétt heimfært til refsiákvæða í ákæru.

Samkvæmt dómaframkvæmd þykir refsing ákærðu hæfilega ákveðin fangelsi í 30 daga. Til frádráttar refsingu kemur gæsluvarðhald sem ákærða hefur sætt frá laugardeginum 1. september sl. Samkvæmt 1. mgr. 218. gr. laga nr. 88/2008 ber ákærðu að greiða sakarkostnað málsins. Um er að ræða þóknun verjanda hennar, S-kvk-ef B-kvk-ef F-kvk-ef hdl., sem er hæfilega ákveðin 106.675 krónur, að meðtöldum virðisaukaskatti.

Dóm þennan kveður upp J-kk-nf H-kk-nf héraðsdómari.

D ó m s o r ð:

Ákærða, S-x-x H-x-x A-x-x, sæti fangelsi í 30 daga. Til frádráttar refsingu kemur gæsluvarðhald sem ákærða hefur sætt frá laugardeginum 1. september sl. með fullri dagatölu.

Ákærða greiði málsvarnarlaun skipaðs verjanda síns, S-kvk-ef B-kvk-ef F-kvk-ef héraðsdómslögmanns, 106.675 krónur.

J-kk-nf H-kk-nf
S-753/2012

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 11. september 2012 á hendur B-kk-þgf B-kk-þgf E-kk-þgf, kt. […], […], „fyrir tilraun til þjófnaðar, með því að hafa, aðfaranótt laugardagsins 18. febrúar 2012, brotist inn í fjölbýlishúsið að Álfaskeiði 74 í Hafnarfirði með því að fara inn um ólæstar dyr og ætlað að nema þaðan á brott þvottavél en hlaupið af vettvangi er komið var að honum þar sem hann var búinn að koma þvottavélinni út úr húsinu.

Telst þetta varða við 244. gr. almennra hegningarlaga nr. 19/1940, sbr. 20. gr. sömu laga.

Þess er krafist að ákærði verði dæmdur til refsingar og greiðslu alls sakarkostnaðar.“

Ákærði krefst vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í maí 1971. Í sakavottorði ákærða kemur fram að á árinu 2006 var ákvörðun refsingar ákærða fyrir gripdeild frestað skilorðsbundið í tvö ár. Hinn 26. janúar 2011 gekkst ákærði með lögreglustjórasátt undir að greiða 100.000 króna sekt fyrir umferðarlagabrot. Þá var ákærði dæmdur 27. janúar 2011 í 30 daga fangelsi, skilorðsbundið í tvö ár, fyrir gripdeild og skjalabrot. Með broti sínu nú hefur ákærði rofið skilorð framangreinds dóms og er hann dæmdur upp og ákærða gerð refsing í einu lagi, sbr. 60. og 77. gr. almennra hegningarlaga nr. 19/1940. Við ákvörðun refsingar verður litið til þess að hann hefur skýlaust játað brot sitt, sem var tilraunabrot. Þykir refsing ákærða hæfilega ákveðin fangelsi í tvo mánuði. Frá því ákærði framdi brot sitt hefur hann tekið sig á og er nú í vinnu. Að þessu virtu og með vísan til þess að ákærandi kveðst ekki leggjast gegn því að refsing ákærða verði skilorðsbundin þykir rétt að fresta fullnustu refsingarinnar og skal hún niður falla að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, B-kk-nf B-kk-nf E-kk-nf, sæti fangelsi í 2 mánuði, en fresta skal fullnustu refsingarinnar og hún niður falla að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

S-kvk-nf B-kvk-nf
S-755/2012

Mál þetta, sem dómtekið var í dag, er höfðað með ákæru útgefinni af Lögreglustjóranum á Suðurnesjum dagsettri í dag á hendur L-x-x V-x-x f.d. 14.05.1958 albönskum ríkisborgara, fyrir skjalafals, með því að hafa, þann 8. september 2012 framvísað við vegabréfaskoðun gagnvart landamæralögreglu á Keflavíkurflugvelli í blekkingarskyni, er hann hugðist fara til Toronto í Kanada, breytifölsuðu grísku vegabréfi nr. [...], á nafni Z-x-x M-x-x, f.d. 7.02. 1960, útgefnu 21.05 2012.

Telst þessi háttsemi ákærða varða við 1. mgr. 155. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Af hálfu ákærða er krafist vægustu refsingar er lög leyfa. Þá gerir verjandi ákærða kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Samkvæmt dómaframkvæmd þykir refsing ákærða hæfilega ákveðin fangelsi í 30 daga. Til frádráttar refsingu kemur gæsluvarðhald sem ákærði hefur sætt frá fimmtudeginum 9. september sl. með fullri dagatölu. Samkvæmt 1. mgr. 218. gr. laga nr. 88/2008 ber ákærða að greiða sakarkostnað málsins. Um er að ræða þóknun verjanda hans, U-kk-ef S-kk-ef B-kk-ef hdl., sem er hæfilega ákveðin 73.500 krónur, að meðtöldum virðisaukaskatti.

Dóm þennan kveður upp S-kk-nf S-kk-nf héraðsdómari.

D ó m s o r ð:

Ákærði, L-x-x V-x-x, sæti fangelsi í 30 daga. Til frádráttar refsingu kemur gæsluvarðhald sem ákærði hefur sætt frá sunnudeginum 9. september sl. með fullri dagatölu.

Ákærði greiði málsvarnarlaun skipaðs verjanda síns, U-kk-ef S-kk-ef B-kk-ef hdl., 75.300 krónur að meðtöldum virðisaukaskatti

S-kk-nf S-kk-nf
S-757/2012

Mál þetta, sem dómtekið var í dag, er höfðað með ákæru útgefinni af Lögreglustjóranum á Suðurnesjum í dag á hendur H-x-x M-x-x egypskum ríkisborgara, fyrir misnotkun skjala, með því að hafa, þann 11. september 2012, er hann kom til landsins með flugi SK 4787 frá Osló, Noregi, framvísað við lögreglu á Keflavíkurflugvelli eftir að tollvörður hafði stöðvað hann í grænu tollhliði í flustöðinni, í blekkingarskyni, belgísku kennivottorði, á nafni N-x-x – D-x-x EL JAFOUFI, fd. 0710. 1993 í Edgem, Belgíu, nr. [...] með gildistímanum 27.08.2010 til 27.08 2015.

Telst þessi háttsemi ákærða varða við 1. mgr. 157. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Af hálfu ákærða er krafist vægustu refsingar er lög leyfa. Þá gerir verjandi ákærða kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Samkvæmt dómaframkvæmd þykir refsing ákærða hæfilega ákveðin fangelsi í 30 daga.

Samkvæmt 1. mgr. 218. gr. laga nr. 88/2008 ber ákærða að greiða sakarkostnað málsins. Um er að ræða þóknun verjanda hans, U-kk-ef S-kk-ef B-kk-ef hdl., sem er hæfilega ákveðin 73.500 krónur, að meðtöldum virðisaukaskatti.

Dóm þennan kveður upp S-kk-nf S-kk-nf héraðsdómari.

D ó m s o r ð:

Ákærði, H-x-x M-x-x, sæti fangelsi í 30 daga.

Ákærði greiði málsvarnarlaun skipaðs verjanda síns, U-kk-ef S-kk-ef B-kk-ef hdl., 81.575 krónur að meðtöldum virðisaukaskatti.

S-kk-nf S-kk-nf
S-768/2012

Mál þetta, sem dómtekið var í dag, er höfðað með ákæru útgefinni af lögreglustjóranum á Suðurnesjum 20. september 2012 á hendur K-x-x D-x-x, fæddri 5. október 1986, ríkisborgara Albaníu, fyrir skjalafals, með því að hafa 17. september 2012, framvísað gagnvart landamæralögreglu á Keflavíkurflugvelli í blekkingarskyni er lögregla hafði afskipti af henni ásamt eiginmanni hennar, er þau hugðust fara til Kanada, breytifölsuðu grísku vegabréfi á nafni […], númer […].

Þetta er talið varða við 1. mgr. 155. gr. almennra hegningarlaga nr. 19/1940, en til vara við 1. mgr. 155. gr., sbr. 1. mgr. 20. gr. sömu laga.

Þess er krafist að ákærða verði dæmd til refsingar og til greiðslu alls sakarkostnaðar.

Af hálfu ákærðu er krafist vægustu refsingar er lög leyfa. Þá gerir verjandi ákærðu kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sitt. Sannað er með játningu ákærðu og öðrum gögnum málsins að hún er sek um þá háttsemi sem henni er gefin að sök. Brot ákærðu varðar við 1. mgr. 155. gr. almennra hegningarlaga nr. 19/1940.

Samkvæmt dómaframkvæmd þykir refsing ákærðu hæfilega ákveðin fangelsi í einn mánuð. Ákærða er barnshafandi en hún er komin sex mánuði á leið. Að þessu virtu og að tillögu ákæranda verður refsing ákærðu skilorðsbundin, eins og nánar greinir í dómsorði.

Samkvæmt 1. mgr. 218. gr. laga nr. 88/2008 ber ákærðu að greiða sakarkostnað málsins. Um er að ræða þóknun verjanda hennar sem er hæfilega ákveðin 75.300 krónur, að meðtöldum virðisaukaskatti.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærða, K-x-x D-x-x, sæti fangelsi í einn mánuð en fresta skal fullnustu refsingarinnar og hún niður falla að liðnum tveimur árum frá uppkvaðningu dómsins haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærða greiði í sakarkostnað 75.300 króna þóknun verjanda síns, S-kvk-ef B. F-kvk-ef héraðsdómslögmanns.

S-kvk-nf B-kvk-nf
S-769/2012

Mál þetta, sem dómtekið var í dag, er höfðað með ákæru útgefinni af lögreglustjóranum á Suðurnesjum 20. september 2012 á hendur A-x-x D-x-x, fæddum 19. febrúar 1986, ríkisborgara Albaníu, fyrir skjalafals, með því að hafa 17. september 2012, framvísað gagnvart landamæralögreglu á Keflavíkurflugvelli í blekkingarskyni er lögregla hafði afskipti af honum ásamt eiginkonu hans, er þau hugðust fara til Kanada, breytifölsuðu grísku vegabréfi á nafni […], númer […].

Þetta er talið varða við 1. mgr. 155. gr. almennra hegningarlaga nr. 19/1940, en til vara við 1. mgr. 155. gr., sbr. 1. mgr. 20. gr. sömu laga.

Þess er krafist að ákærði verði dæmdur til refsingar og til greiðslu alls sakarkostnaðar.

Af hálfu ákærða er krafist vægustu refsingar er lög leyfa. Þá gerir verjandi ákærða kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök. Brot ákærða varðar við 1. mgr. 155. gr. almennra hegningarlaga nr. 19/1940.

Samkvæmt dómaframkvæmd þykir refsing ákærða hæfilega ákveðin fangelsi í einn mánuð. Af hálfu ákærða er þess krafist að refsing hans verði skilorðsbundin með hliðsjón af því að kona hans sé barnshafandi. Að mati dómsins getur ástand konu ákærða ekki leitt til þess að vikið verði frá langri venju um að refsing í málum sem þessum sé óskilorðsbundin.

Samkvæmt 1. mgr. 218. gr. laga nr. 88/2008 ber ákærða að greiða sakarkostnað málsins. Um er að ræða þóknun verjanda hans sem er hæfilega ákveðin 75.300 krónur, að meðtöldum virðisaukaskatti.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, A-x-x D-x-x, sæti fangelsi í einn mánuð.

Ákærði greiði í sakarkostnað 75.300 króna þóknun verjanda síns, Á-kk-ef J-kk-ef hæstaréttarlögmanns.

S-kvk-nf B-kvk-nf
S-775/2012

Mál þetta, sem dómtekið var fyrr í dag, er höfðað með ákæru lögreglustjórans á Suðurnesjum, útgefinni í dag, á hendur D-x-x A-x-x F-x-x, fæddum […] sómölskum ríkisborgara, „fyrir misnotkun skjala, með því að hafa, þann 24. september 2012, er hann kom til landsins með flugi FI 319 frá Osló, Noregi, framvísað við lögreglu á Keflavíkurflugvelli við landamæraeftirlit, í blekkingarskyni, norsku vegabréfi, á nafni A-x-x A-x-x I-x-x, fd. 30.12.1978, númer 25298083 með gildistímann 22.05.2006 til 16.05.2016.

Telst þessi háttsemi ákærða varða við 1. mgr. 157. gr. almennra hegningarlaga nr. 19/1940.

Þess er krafist að ákærða (sic.) verði dæmd (sic.) til refsingar og til greiðslu alls sakarkostnaðar.“

Um málavaxtalýsingu er skírskotað til ákæru.

Ákærði játaði brot sitt skýlaust fyrir dóminum eins og því er lýst í ákæru. Þykir með játningu ákærða sem á sér stoð í gögnum málsins sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæða í ákærunni.

Í málinu liggur ekki fyrir sakavottorð og engar upplýsingar liggja fyrir um það hvort ákærði hefur áður gerst sekur um refsiverða háttsemi.

Við ákvörðun refsingar er litið til þess að ákærði hefur gengist við broti sínu. Þá er litið til þess að ekkert liggur fyrir um það að ákærði hafi áður gerst sekur um refsiverða háttsemi. Með hliðsjón af framangreindu og dómaframkvæmd þykir refsing ákærða hæfilega ákveðin fangelsi í 30 daga.

Ákærði greiði þóknun skipaðs verjanda síns, S-kvk-ef F-kvk-ef hdl., sem þykja hæfilega ákveðin 96.861 króna að meðtöldum virðisaukaskatti.

Dóm þennan kveður upp R-kvk-nf B-kvk-nf dómstjóri.

Dómsorð:

Ákærði, D-x-x A-x-x F-x-x, sæti fangelsi í 30 daga.

Ákærði greiði málsvarnarlaun skipaðs verjanda síns, S-kvk-ef F-kvk-ef hdl., að fjárhæð 96.861 krónu.

R-kvk-nf B-kvk-nf

Rétt endurrit staðfestir,

í Héraðsdómi Reykjaness, 26. september 2012
S-778/2012

Mál þetta, sem þingfest var þann 6. nóvember sl. var frestað til fyrirtöku þann 28. nóvember sl. og var dómtekið þann sama dag, er höfðað með ákæru lögreglustjórans á Suðurnesjum dagsettri 8. október 2012, á hendur ákærða X, kt. 000000-0000 og Y, kt. 000000-0000, Heiðarhvammi 3, Reykjanesbæ, fyrir eftirtalin brot gegn almennum hegningarlögum:

1. Gegn ákærðu báðum, fyrir þjófnað, með því að hafa, aðfaranótt sunnudagsins 17. júlí 2011, tekið ófrjálsri hendi tvo 30 kg bjórkúta af skemmtistaðnum Paddýs, Hafnargötu 38, Reykjanesbæ, samtals munir að áætluðu verðmæti kr. 114.000.-

Telst háttsemi þessi varða við 1. mgr. 244. gr. almennra hegningarlaga nr. 19/1940.

2. Gegn ákærða Y, fyrir eignaspjöll, með því að hafa, aðfaranótt laugardagsins 2. júní 2012, sparkað í rúðu á veitingastaðnum Villabar/Pulsuvagninn, Tjarnargötu 9, Reykjanesbæ, með þeim afleiðingum að hún brotnaði, samtals tjón að fjárhæð kr. 41.892.-

Telst háttsemi þessi varða við 1. mgr. 257. gr. almennra hegningarlaga nr. 19/1940.

Þess er krafist að ákærðu verði dæmdir til refsingar og til greiðslu alls sakarkostnaðar.

Ákærði X kom fyrir dóminn 6. nóvember sl. og játaði brot sín. Var mál hans skilið frá þessu máli með stoð í 2. mgr. 169. gr. laga nr. 88/2008.

Ákærði, Y, kom fyrir dóminn þann 28. nóvember sl. og játaði brot sín greiðlega. Er játning hans í samræmi við önnur gögn málsins og verður hann sakfelldur fyrir brot sín en þau eru í ákæru rétt færð til refsiákvæða.

Ákærði hefur með háttsemi sinni unnið sér til refsingar.

Farið var með málið samkvæmt ákvæðum 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Ákærði upplýsti fyrir dóminum að hann hafi verið að skila bjórkútunum þegar komið var að þeim.

Ákærði á nokkuð langan sakaferil að baki frá árinu 2001. Hefur honum þrettán sinnum verið gerð refsing fyrir ýmis brot og þar af fjórum sinnum fyrir þjófnaðarbrot. Hafa þau brot ítrekunaráhrif við ákvörðun refsingar nú. Er refsing hans hæfilega ákveðin fangelsi í einn mánuð. Með vísan til greiðlegrar játningar ákærða þykir rétt að skilorðsbinda refsinguna og skal hún falla niður að liðnum þremur árum, haldi ákærði almennt skilorð 57. gr. almennra hegningarlaga nr. 19/1940. Enginn sakarkostnaður hlaust af máli þessu.

Á-kvk-nf G-kvk-nf héraðsdómari kveður upp dóm þennan.

D ó m s o r ð:

Ákærði, Y, skal sæta fangelsi í einn mánuð en fresta skal fullnustu refsingarinnar, og skal hún niður falla að liðnum þremur árum, haldi ákærði almennt skilorð 57. gr. almennra hegningarlaga nr. 19/1940.

Á-kvk-nf G-kvk-nf.
S-783/2012

Mál þetta, sem þingfest var 6. nóvember sl. og dómtekið 14. nóvember sl., var höfðað með ákæru lögreglustjórans á Suðurnesjum, dagsettri 1. október 2012, á hendur S-kk-þgf G-kk-þgf D-kk-þgf, kt. 000000-0000, Ásbraut 17 í Kópavogi, fyrir fíkniefnalagabrot, með því að hafa, mánudaginn 14. nóvember 2011, flutt til landsins með flugi nr. 5W904 frá Kaupmannahöfn Danmörku, 119,83 g af kókaíni, innvortis, sem hefur 75-77% styrkleika, ætluðu til söludreifingar hér á landi í ágóðaskyni, en unnt er að framleiða um 414 g af kókaíni úr fíkniefnunum miðað við 22% styrkleika.

Telst þessi háttsemi varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001.

Þess er krafist að ákærði verði dæmdur til refsingar og til greiðslu alls sakarkostnaðar og að gerð verði upptæk framangreind 119,83 g af kókaíni, samkvæmt heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglugerðar nr. 233/2001.

Ákærði kom fyrir dóminn við þingfestingu málsins ásamt skipuðum verjanda sínum og játaði brot sitt fyrir dóminum. Er játning hans í samræmi við önnur gögn málsins og verður hann sakfelldur fyrir brot sitt en það er í ákæru rétt fært til refsiákvæða. Ákærði samþykkti einnig kröfu um upptöku.

Ákærði hefur með háttsemi sinni unnið sér til refsingar. Farið var með málið samkvæmt ákvæðum 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Verjandi ákærða krafðist vægustu refsingar sem lög leyfa auk málskostnaðar úr ríkissjóði. Kvaðst ákærði ekki hafa vitað hverrar tegundar efnið var sem hann var að flytja inn. Hefur það ekki áhrif við ákvörðun refsingarinnar.

Verður ákærða gerð refsing fyrir brot sitt. Þau brot sem ákærða hefur verið gerð refsing fyrir samkvæmt sakavottorði hafa ekki áhrif við ákvörðun refsingar nú.

Með hliðsjón af þessu, skýlausri játningu ákærða auk dómaframkvæmdar þykir refsing hans hæfilega ákveðin fangelsi í fimm mánuði. Ekki þykja skilyrði til að skilorðsbinda refsinguna. Skal gæsluvarðhald er ákærði sætti frá 14. til 18. nóvember sl. dragast frá refsingunni að fullri dagatölu.

Ákærði skal sæta upptöku á 119,83 g af kókaíni.

Þá skal ákærði, með vísan til 218. gr. laga nr. 88/2008, greiða allan sakarkostnað sem er samkvæmt yfirliti 206.520 krónur, auk þóknunar skipaðs verjanda síns, 100.400 krónur að meðtöldum virðisaukaskatti.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, S-kk-nf D-kk-nf G-kk-nf, skal sæta fangelsi í fimm mánuði. Gæsluvarðhald, er ákærði sætti frá 14. til 18. nóvember sl., dragast frá refsingunni að fullri dagatölu.

Ákærði skal sæta upptöku á 119,83 g af kókaíni.

Ákærði greiði allan sakarkostnað sem er samtals 306.920 krónur, þar af er þóknun skipaðs verjanda hans, B-kk-ef H-kk-ef hrl., 100.400 krónur að meðtöldum virðisaukaskatti.

Á-kvk-nf G-kvk-nf